《谢陈秉钧送腌蟹诗》
明代·唐胄

海味江荠漫策勋，污邪霜冷晚收云。酥螯破玉津先溢，膏腹开金酒自醺。

韭瓮久能酸措大，糕盘空自饱将军。从今甘附平南癖，郡柄何妨与判分。

作者简介：广东琼山府城东厢攀丹村（今属海南省海口市琼山区国兴街道） 人，字平侯。弘治十五年进士。授户部主事，累迁户部侍郎。世宗欲攻安南，胄极言不可。嘉靖十七年，世宗欲祀生父献皇帝明堂，配上帝，胄抗疏，力言其非。下诏狱，削籍归。